شەفەق نیوز/ وەڕێەوبەرایەتی بەرهەمهاوردن کانزایی
لە هەرێم کوردستان، ئمڕوو دووشەممە، وەرگرن ٢٠٠ لەتر نەفت چەرمگ  لەلاین هەر یەک لە ١٧ هەزار و ٨٦٦ خیزان، وەنرخ
١٠٠ هەزار دینار ئەرا یەک بەرمیل.
فەلاح مەولود ئیسماعیل وەڕیەوبەر گشتی بەرهەمهاوردن
کانزایی لە بەیاننامەیگ رەسیە ئاژانس شەفەق نیوز وت: شەش مەلیۆن و ٦٤٦ هەزار و ١٧٤
لەتە لە پارێزگای دهۆک بەشەو کریا، و چوار مەلیۆن و ٤٨٨ هەزار و ٣١٠ لەتر لە پارێزگای
هەولێر،  و هەشت مەلیۆن لەتر لە سلێمانی،  و ٢٢٠ هەزار لەتر لە گەرمیان، و یەک مەلیۆن و
٢١٣ هەزار لەتر لە سۆران.
وەگورەی زانیاریەیل وەزارەت سامەنەیل سرووشتی،
١٠ هەزار و ٧٠٠ خیزان لە دهۆک، و ١١٠٠ خیزان لە گەرمیان، و ٦ هەزار و ٦٦ خیزان لە سۆران
نەفت وەرگردنە، لە بڕ ١٧ هەزار و ٨٦٦ خیزان وە ٢٠٠ لەتر ئەرا هەر خیزانیگ.
وتیش: بڕەیل فرەیگ لە نەفت لە ئەمارەیل وەڕێەوبەرایەتی
نەفت و کانزا لە سلێمانی هەس.
بەیاننامەگە وتیش: هەر یەک بەرمیل نەفت
چەرمگ ٢٨٤ هەزار خەرجی چوود، و وەتەنیا وە ١٠٠ هەزار دینار فرووشیەێدە خەڵکەگە.
وەگورەی وەرپرسەیل حکومەت هەرێم کوردستان، بەشەوکردن
نەفت لە ناوچەیل کوێەیی وەردەوامە، ئیجا رەسێدە ناوچەیل دەوروگەردی وناوڕاس شارەیل.
